దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
mobikwik: క్రెడిట్ కార్డు చెల్లింపుల్లోకి మొబిక్విక్
డిజిట‌ల్ చెల్లింపుల యాప్ మొబిక్విక్ ఎప్ప‌టిక‌ప్పుడు వినియోగ‌దారుల‌కు స‌రికొత్త అనుభూతుల‌ను అందించేందుకు ప్ర‌య‌త్నిస్తోంది. ఇప్పుడు తాజ‌గా మొబిక్విక్ వాడ‌కం దారుల‌కు క్రెడిట్ కార్డు చెల్లింపుల స‌దుపాయాన్ని అందుబాటులోకి తీసుకొచ్చింది.
Samayam Telugu | Updated:
Sep 1, 2018, 01:50PM IST
డిజిటల్ చెల్లింపుల యాప్ మొబిక్విక్ త‌న వినియోగ‌దారుల‌కు మ‌రో స‌రికొత్త సేవ‌ను అందుబాటులోకి తీసుకొచ్చింది. ఇక‌పై మొబిక్విక్ వాడేవాళ్లు త‌మ క్రెడిట్ కార్డు బిల్లుల‌ను త‌మ‌ వాలెట్‌నుంచే చెల్లించే విధంగా స‌రికొత్త స‌దుపాయాన్ని మొబిక్విక్ ప్ర‌వేశ‌పెట్టింది. అయితే ప్ర‌స్తుతం కేవ‌లం వీసా క్రెడిట్ కార్డు క‌లిగిన వాళ్ల‌కే ఇది అందుబాటులో ఉంది. త్వ‌ర‌లో అన్ని ర‌కాల క్రెడిట్ కార్డుల‌ను దీని ప‌రిధిలోకి తీసుకొస్తామ‌ని కంపెనీ వెల్ల‌డించింది.
రిజ‌ర్వ్ బ్యాంక్ ఆఫ్ ఇండియా డేటా ప్ర‌కారం దేశంలో ఏప్రిల్ 2018 నాటికి 2.778 కోట్ల క్రెడిట్ కార్డులు వాడ‌కంలో ఉన్నాయి. ఇందులో ఎక్కువ శాతం వీసా క్రెడిట్ కార్డులే ఉన్నాయ‌ని ఆ కంపెనీ చెబుతోంది. అయితే వీసా క్రెడిట్ కార్డులు ఎన్ని వాడుక‌లో ఉన్నాయ‌నే నిర్దిష్ట స‌మాచారం అందుబాటులో లేదు. “క్రెడిట్ కార్డు చెల్లింపులు చాలా పెద్ద అవకాశం. ఈ త‌ర‌హా మార్కెట్లో 3-5% మార్కెట్ వాటాను చేజిక్కుంచుకోవ‌డం ల‌క్ష్యంగా మేము ముందుకు సాగుతున్నాం. అంటే దాదాపు రూ.1200-రూ.2000 కోట్ల విలువైన లావాదేవీల‌కు స‌మానం. దీన్ని ప్ర‌స్తుత ఆర్థిక సంవ‌త్స‌రం ముగిసే లోపు సాధించాల‌నుకుంటున్నాం” అని మొబిక్విక్ స‌హ వ్య‌వ‌స్థాప‌కుడు, డైరెక్ట‌ర్ ఉపాస‌న ట‌కు చెప్పారు.